CELEX: 62006CA0096
Language: et
Date: 2008-03-13 00:00:00
Title: Kohtuasi C-96/06: Euroopa Kohtu (kolmas koda) 13. märtsi 2008 . aasta otsus (Finanzgericht Hamburgi (Saksamaa) eelotsusetaotlus) — Viamex Agrar Handels GmbH versus Hauptzollamt Hamburg-Jonas (Määrus (EÜ) nr 615/98 — Direktiiv 91/628/EMÜ — Eksporditoetused — Keeldumine — Direktiivi 91/628/EMÜ rikkumine — Loomade heaolu ohustamine — Tõendamiskoormis — Tõendite puudumine)

9.5.2008   
            
            
               ET
            
            
               Euroopa Liidu Teataja
            
            
               C 116/3
            
         Euroopa Kohtu (kolmas koda) 13. märtsi 2008. aasta otsus (Finanzgericht Hamburgi (Saksamaa) eelotsusetaotlus) — Viamex Agrar Handels GmbH versus Hauptzollamt Hamburg-Jonas
   (Kohtuasi C-96/06) (1)
   
   (Määrus (EÜ) nr 615/98 - Direktiiv 91/628/EMÜ - Eksporditoetused - Keeldumine - Direktiivi 91/628/EMÜ rikkumine - Loomade heaolu ohustamine - Tõendamiskoormis - Tõendite puudumine)
   (2008/C 116/05)
   Kohtumenetluse keel: saksa
   Eelotsusetaotluse esitanud kohus
   Finanzgericht Hamburg
   Põhikohtuasja pooled
   
      Kaebuse esitaja: Viamex Agrar Handels GmbH
   
      Vastustaja: Hauptzollamt Hamburg-Jonas
   Kohtuasja ese
   Eelotsusetaotlus– Finanzgericht Hamburg — Komisjoni 18. märtsi 1998. aasta määruse (EÜ) nr 615/98, millega kehtestatakse eksporditoetuste korra üksikasjalikud rakenduseeskirjad seoses elusveiste heaoluga vedamise ajal (EÜT L 82, lk 19), artikli 5 lõike 3 tõlgendamine — Pädeva asutuse võimalus keelduda eksporditoetuse maksmisest, kui ta arvab „tema käsutuses olevate muude […] asjaolude põhjal”, et nõukogu 19. novembri 1991. aasta direktiivi 91/628/EMÜ, mis käsitleb loomade kaitset vedamise ajal ja millega muudetakse direktiive 90/425/EMÜ ja 91/496/EMÜ (EÜT L 340, lk 17; ELT eriväljaanne 03/12, lk 133), sätteid ei ole järgitud — Tõendamiskoormis — Eksporditoetuse maksmisest keeldumine sellise laeva kasutamise tõttu, mis on kantud direktiivi 91/628/EMÜ nõuetele mittevastavate laevade nimekirja (negatiivne nimekiri), samas kui ei esine asjaolusid, mis võimaldaksid järeldada, et loomade heaolu oli tegelikult ohustatud
   Resolutiivosa
   
               1.
            
            
               Vaatamata eksportija poolt komisjoni 18. märtsi 1998. aasta määruse (EÜ) nr 615/98, millega kehtestatakse eksporditoetuste korra üksikasjalikud rakenduseeskirjad seoses elusveiste heaoluga vedamise ajal, artikli 5 lõike 2 kohaselt esitatud dokumentidele võib pädev asutus nimetatud määruse artikli 5 lõike 3 kohaselt järeldada, et nõukogu 19. novembri 1991. aasta direktiivi 91/628/EMÜ, mis käsitleb loomade kaitset vedamise ajal ja millega muudetakse direktiive 90/425/EMÜ ja 91/496/EMÜ, muudetud nõukogu 29. juuni 1995. aasta direktiiviga 95/29/EÜ, ei ole järgitud. Pädev asutus saab sellise järelduse teha siiski üksnes tuginedes määruse nr 615/98 artiklis 5 nimetatud dokumentidele, sama määruse artiklis 4 nimetatud loomade tervist käsitlevale kontrollaruandele või muudele nende loomade heaolu mõjutavatele objektiivsetele asjaoludele, millest tulenevalt seatakse kahtluse alla eksportija esitatud dokumendid; kirjeldatud juhul lasub eksportijal tõendamiskoormis sellest, miks ei ole asjakohased need tõendid, millele pädev asutus viitas, et teha järeldus direktiivi 91/628, muudetud direktiiviga 95/29, järgimata jätmise kohta.
            
         
               2.
            
            
               Määruse nr 615/98 artikli 5 lõike 3 alusel võib pädev asutus keelduda eksporditoetuse andmisest direktiivi 91/628, muudetud direktiiviga 95/29, loomade tervist käsitlevate sätete järgimata jätmise tõttu, vaatamata sellele, et ükski asjaolu ei võimalda tuvastada, et veetud loomade heaolu oli konkreetselt ohustatud.
            
         
      (1)  ELT C 96, 22.4.2006.